پونیئن سیلون: I

پونیئن سیلون: 1 (  ) 2022 کی ہندوستانی تمل زبان کی رزمیہ تاریخی ایکشن ڈرامہ فلم ہے جس کی ہدایت کاری منی رتنم نے کی ہے، منی رتنم نے اس کہانی کو ایلنگو کماراویل اور بی جیاموہن کے ساتھ مل کر لکھا ہے۔ مدراس ٹاکیز اور لائکا پروڈکشن کے تحت منی رتنم اور اے شوبھاسکرن  کے ذریعہ تیار کردہ، یہ فلم  کالکی کرشنامورتی کے 1955 کے ناول پونیئن سیلوان پر مبنی ہے اور فلم کے دو حصوں میں سے پہلا حصہ ہے۔ فلم میں وکرم ، ایشوریا رائے بچن ، جیام روی ، کارتھی ، ٹرشا کرشنن ، جے رام ، ایشوریہ لکشمی، سوبھیتا ڈھلی پالا ، پربھو ، آرسرتھ کمار، وکرم پربھو ، پرکاش راج ، لال ، رحمان اور آر پرتھیبن سمیت کئی اداکار شامل ہیں۔  اس فلم کی موسیقی اے آر رحمان نے ترتیب دی تھی، جس کی سنیماٹوگرافی روی ورمن نے کی تھی، اے سریکر پرساد نے ایڈیٹنگ کی تھی، اور پروڈکشن ڈیزائن تھوٹا تھارانی نے دیا تھا۔ پونیئن سیلوان : میں چول سلطنت   کے شہزادہ ارُولموزی ورمن کی ابتدائی زندگی کو ڈرامائی انداز میں پیش کرتا ہوں، جو بعد مشہور شہنشاہ راجاراجا اول (947–1014) بنا۔ 

پونیئن سیلون: I،  فلم  30 ستمبر 2022 کو دنیا بھر کے سینما گھروں میں معیاری اور آئی میکس فارمیٹس میں ریلیز ہوئی، جہاں اسے فلمی ناقدین کی جانب سے پذیرائی ملی، جنہوں نے ہدایت کاری، کاسٹ پرفارمنس، میوزیکل سکور، ویژول اور ناول کے ساتھ وفاداری کی تعریف کی۔ باکس آفس پر فلم نے کئی ریکارڈ توڑتے ہوئے، فلم نے   سے زیادہ کی کمائی کی۔ ، اور 2022 کی سب سے زیادہ کمانے والی تامل فلم بن گئی، اب تک کی چوتھی سب سے زیادہ کمانے والی تامل فلم ، اب تک کی 15ویں سب سے زیادہ کمائی کرنے والی بھارتی فلم اور سال 2022 کی تیسری سب سے زیادہ کمائی کرنے والی بھارتی فلم بن گئی۔

کہانی 
10ویں صدی کے دوران، شہنشاہ سندرا چولا (پرکاش راج)کے دور حکومت میں، چولا خاندان نے اپنے دارلحکومت تھنجاور (تمل ناڈو) میں بیٹھ کر  جنوبی ہندوستان میں خوشحالی کے ساتھ حکومت کی،  اور اب اس کے بیٹے آدتیہ کریکلان (وکرم)اور ارولموزی ورمن (جیم روی) عرف پونیئن سیلون چولا سلطنت کے لیے کانچی اور لنکا کی فتوحات کی قیادت کر رہے ہیں۔ چولا سلطنت میں کچھ غلط ہونے والا ہے یہ احساس کرتے ہوئے، ادیتھا کریکلان نے اپنے دوست، وانر قبیلے کے شہزادے، ولاورائین وندیدیون (کارتھی) کو تحقیقات کرنے اور اس کے بعد اپنی بہن شہزادی کنڈاوائی (ٹرشا کرشنن) اور سندرا چولا  کو خبر پہنچانے کے لیے بھیجا۔ وندیادیون کدمبور کے قلعے میں پہنچ کر دیکھتا ہے کہ وہاں ایک سازش رچی جارہی ہے۔  چولا سلطنت کے خزانچی اور وزیر خزانہ پیریا پزوویتارائیر (آر سرتھ کمار) اور دیگر وزراء  شہزادے آدتیہ  کریکلان کو تخت پر گدی نشین ہونے سے روکنے اور اس کے بدلے پر اس کے چچا مدورانتکا چولا (رحمان) کو بٹھانے کی سازش  بنارہے ہیں۔ 

سفر کے دورون وندیادیون  کی ایک وشنو بھگت  ازورکادیان نمبی (جے رام)کے ساتھ اکثر ملاقاتیں ہوتی تھیں جسے وہ قلعہ میں ہوئی سازش کی جاسوسی کرتے ہوئے دیکھتا ہے۔ قلعہ سے فرار ہونے کے بعد، وندیا دیون  نمبی کو ایک کشتی پر جا دھرتا ہے ۔ جس نے انکشاف کیا کہ وہ اپنی رضاعی بہن نندنی سے ملنے کے لیے قلعے میں تھا، جو اس کی غیر موجودگی میں گھر سے پراسرار طور پر غائب ہو گئی تھی اور بعد میں اس کی شادی پیریا پزوویتارائیر سے ہوئی، جو اس سے عمر میں بہت بڑا ہے۔ یہ جاننے کے بعد، وندیداون پزوویتارائیر کی بیوی نندنی (ایشوریہ رائے بچن)  کی پالکی روک کر یہ کہہ کر ملتا ہے کہ  وہ نمبی کا پیغام اسے پہنچانا چاہتا ہے، نندنی اسے اپنے محل میں ملنے کو کہتی ہے اور شاہی محل میں داخلے کے لیے اپنی انگوٹھی اسے دیتی ہے۔  وندیداون قلعہ کے چیف انچارج چننا پزوویتارائیر (آر پرتھیبن)سے ملتا ہے اور سندرا چولا کو سازش کرنے والوں کے بارے میں بتاتا ہے، لیکن چینا پزوویتارائیر، جو پزوویتارائیار کا چھوٹا بھائی ہے، مداخلت کرتا ہے اور وندیداون کو پکڑنے کی کوشش کرتا ہے، جو ان سے بھاگنے میں کامیاب ہو جاتا ہے اور پھر  نندنی کے ذریعے آدتیہ کریکلان کی بہن  شہزادی کنڈاوائی سے ملنے جاتا ہے، اس شرط پر کہ کنڈوائی جو بھی جواب دے وہ آدتیہ کریکلان تک پہنچنے سے پہلے اُسے بتایا جائے۔

سازش کے بارے میں جاننے کے بعد، کنڈاوائی (جو وندیادیون کو پسند کرنے لگتی ہے) اسے لنکا سے اپنے بھائی پونیئن سیلون کو لانے کو کہتی ہے۔ کانچی میں جنگ جیتنے کے بعد، آدتیہ کریکلان کو تھنجاور واپس آنے کے لیے کہا جاتا ہے لیکن نندنی کے تھنجاور میں موجود ہونے کی وجہ سے وہ انکار کر دیتا ہے۔ دراصل آدتیہ کریکلان نوجوانی میں نندنی سے محبت کرتا تھا، لیکن شاہی خاندان نے ایک غریب یتیم کو چولا سلطنت کی ملکہ کے طور پر قبول کرنے سے انکار کر دیا اور اسے شہر سے نکال دیا۔ برسوں کے بعد، آدتیہ کریکلان نے نندنی سے ملاقات کی جو اس کے دشمن ویرپانڈیان کے گھر میں تھی، جو پانڈیا خاندان کا بادشاہ تھا جس سے وہ جلاوطنی کے بعد محبت میں گرفتار ہو گئی تھیں۔ غصے کے عالم میں، آدتیہ کریکلان نے ویرپانڈیان کا سر قلم کر دیا جس کی وجہ سے ایک افسردہ نندنی نے چولا خاندان کے خلاف انتقام کی قسم کھائی۔ فی الحال، آدتیہ کریکلان جانتا ہے کہ نندنی نے اپنے ماضی کا بدلہ لینے کے لیے پریا پزوویتارائیر سے شادی کی۔

لنکا میں راجہ مہندا کے خلاف جنگ جیتنے کے بعد، پونئین سیلون نے وندیادیون سے ملاقات کی، جو کنڈاوائی اور وناتھی (پونیئن سیلوان کی ہونے والی بیوی اور کوڈمبلور کی شہزادی، سوبھیتا دھولی پالا) سے اس کے لیے پیغامات بھیجتا ہے اور ایک کشتی چلانے والی ملاح خاتون  پونگوزالی (ایشوریہ لکشمی) کی مدد سے لنکا پہنچتا ہے۔ نمبی بھی لنکا پہنچتے ہیں اور انکشاف کرتا ہے کہ وہ وزیر اعظم انیرودھ برہماریار کا جاسوس ہے۔ تھنجاور میں نندنی کے ساتھ آمنے سامنے ہونے کے بعد، کنڈاوائی سندرا چولا سے ملتی ہے اور اسے پیریا پزوویتارائیر کی سازشوں کے بارے میں بتاتی ہے۔ اگلے دن، پزوویتارائیر اور وزراء نے سندرا چولا  کے ساتھ بات کرتے ہوئے ایک قافلے کو پونیئن سیلون کو واپس تھنجاور لانے کا حکم دیا۔ دریں اثنا، سندر چولا نے کنڈاوائی سے کہا کہ وہ آدتیہ کریکلان کو تھنجاور لے آئے، کیونکہ ولی عہد کے لیے دارالحکومت سے دور رہنا مناسب نہیں ہوگا۔

تھنجاور کی طرف بڑھتے ہوئے، پونیئن سیلون اور ونڈیا دیون پر پانڈیا آابتھوداویگل ( پانڈیا خاندان میں عقیدت مند سپاہیوں کا ایک گروپ) نے حملہ کیا، جس کا سربراہ روی داسن (کشور)ہے، لیکن ایک پردہ پوش خاتون اومائی رانی  نے انہیں بچایا۔  دراصل چھوٹی عمر شہزادہ ارولموزی ورمنپونی یعنی کاویری  ندی میں گر گیا تھا اور اسے اسی پردہ پوش خاتون  نے ڈوبنے سے بچایا تھا، اسی لیے شہزادی کا نام پونیئن سیلون  پڑگیا تھا)۔ کونڈوائی نے آدتیہ کریکلان سے ملاقات کی اور اسے یہ دلیل دے کر بادشاہی واپس آنے کو کہا کہ نندنی کو ملک بدر کرنے کا اس کا فیصلہ درست تھا کیونکہ اس نے یہ فیصلہ بطور شہزادی لیا تھا، لیکن آدتیہ کریکلان نے پھر بھی انکار کر دیا۔ دریں اثنا، پانڈیا ابوتھڈویگل کا ممبر لنکا کے راجہ مہندرا سے ملتا ہے اور پونیئن سیلون کو قتل کرنے کے منصوبے میں اس کی مدد کے طور پر سپاہیوں کو حاصل کرتا ہے۔ پونگوزالی، یہ جان کر کہ سیاسی وجوہات کی بناء پر پونیئن سیلون کو پکڑنے کے لیے قافلہ بھیجا گیا ہے، اس کے بارے میں پونئین سیلون، وندیدیون، نمبی کو خبر دیتی ہے۔ پونیئن سیلون وندیا دیون اپنا بھیس بدل کر پونیئن سیلون بناتا ہے، اور قافلے سے ملنے کے لیے پونگزالی کے ساتھ روانہ ہوتا ہے۔ تاہم، اس کے خیر خواہ اسے اپنی جان کے خوف سے ایسا کرنے سے روکتے ہیں۔

پونیئن سیلون اور پونگوزالی  جب ساحل کی طرف پہنچتے ہیں تو پتہ چلتا ہے کہ قافلے پر پانڈیا ابوتھوداویگل نے گھات لگا کر حملہ کیا ہے، جو وندیا دیون کو پکڑتا ہے، اور اسے پونیئن سیلون ہونے کی غلط فہمی میں جہاز پر لے جاتا ہے ۔ پونیئن سیلون ونڈیا دیون کو بچانے کے لیے پانڈیا ابوتھوڈوگل کے جہاز کی طرف بڑھتے ہیں اور وہ ایک طوفان کی وجہ سے سمندر میں ڈوب جاتے ہیں اور اس کے نتیجے میں، خیال کیا جاتا ہے کہ وہ مر چکے ہیں۔ پونیئن سیلون  کی موت کی خبر سندرا چولا ، کنٖڈاوی، اور آدتیہ کریکلان  تک پہنچتی ہے جو سبھی کو افسردہ کردیتی ہے۔ ادیتھا کریکلان اپنے بھائی کی موت کا بدلہ نندنی سے لینے اسے ختم کرنے کے لیے دارلحکومت کی طرف نکل پڑتا ہے ۔ 

دریں اثنا، فلم کے آخر میں اومائی رانی کو جو نندنی کی ہم شکل ہے، پونیئن سیلون کو بچانے کے لیے سمندر میں تیراکی کرتے ہوئے دکھایا گیا ہے۔

کردار 

فلم کی کہانی کو بالترتیب تامل ، ہندی ، تیلگو ، ملیالم اور کنڑ زبانوں میں کمل ہاسن ، انیل کپور ، رانا دگوبتی ، پرتھوی راج سوکمارن اور جینت کیکنی نے آواز دی۔

سیکوئل 
17 ستمبر 2022 کو منی رتنم نے ایک پریس میٹنگ میں اس بات کی تصدیق کی کہ پونیئن سیلون :2  کو پونیئن سیلون  1 کی تھیٹر میں ریلیز ہونے کے بعد چھ سے نو ماہ میں ریلیز کی جائے گی۔

حوالہ جات 

بھارتی تاریخی ڈراما فلمیں
بھارتی رزمیہ فلمیں
آئی میکس فلمیں
تھائی لینڈ میں عکس بند فلمیں
تمل ناڈو میں عکس بند فلمیں
راجستھان میں عکس بند فلمیں
پونڈیچری میں عکس بند فلمیں
پولاچی میں عکس بند فلمیں
مدھیہ پردیش میں عکس بند فلمیں
کرناٹک میں عکس بند فلمیں
حیدرآباد، بھارت میں عکس بند فلمیں
تیرہویں صدی میں ہونے والے واقعات پر فلمیں
منی رستم کی ہدایت کاری میں بننے والی فلمیں
2022ء کی فلمیں